Diari Oficial de la Generalitat Valenciana


Sumari del DOGV 4518, del 10-06-2003 (2003/6441)

RESOLUCIÓ de 27 de gener de 2003, del conseller d'Obres Públiques, Urbanisme i Transports, per la qual s'aprova definitivament la modificació número 1 del pla parcial de millora Torre Bellver d'Orpesa (Castelló).
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4518

Data del DOGV
:   10-06-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/6441


Data del document
:   27-01-2003

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Orpesa
    * pla d'urbanisme

RESOLUCIÓ de 27 de gener de 2003, del conseller d'Obres Públiques, Urbanisme i Transports, per la qual s'aprova definitivament la modificació número 1 del pla parcial de millora Torre Bellver d'Orpesa (Castelló). [2003/F6441]
  
Vist l'expedient relatiu a la modificació puntual número 1 del pla parcial de millora Torre Bellver en el municipi d'Orpesa (Castelló), i de conformitat amb els següents,
  
Antecedents de fet
  
Primer. Mitjançant la Resolució de 29 de gener de 2002, de l'alcalde d'Orpesa, es va sotmetre a informació pública la modificació puntual número 1 del pla parcial del sector Torre Bellver d'Orpesa, la qual cosa va tindre lloc mitjançant anuncis publicats en el periòdic Mediterráneo, de 5 de febrer de 2002, en el Butlletí Oficial de la Província de Castelló, número 16, de 5 de febrer de 2002, i en el Diari Oficial de la Generalitat Valenciana número 4.186, de 8 de febrer de 2002. Transcorregut el període d'informació al públic, durant el qual no es van formular al·legacions, el Ple de l'Ajuntament d'Orpesa va aprovar provisionalment la modificació en la sessió de 4 d'abril de 2002.
  
Després de la remissió de la modificació al Servici Territorial d'Urbanisme de Castelló, els dies 15 i 24 d'abril de 2002, el cap d'este servici va requerir certa documentació a l'Ajuntament d'Orpesa, els dies 8 de maig i 7 d'octubre de 2002, i esta va ser aportada per l'ajuntament el dia 22 d'octubre de 2002, i es va adjuntar nova aprovació provisional de la modificació de 17 de setembre de 2002.
  
Segon. El projecte consta de memòria, plànols.
  
Tercer. Amb data 8 de maig de 2002, es va sol·licitar informe a la Conselleria de Medi Ambient, el qual va ser emés amb data 15 de juliol de 2002 i notificat el dia 29 del mateix mes, i s'indica que els canvis d'ubicació i superfície de les diferents zones verdes que es trobaven afectades pel pla parcial no comportaven alteració de la zona verda ZP, amb una superfície de 12.994 metres quadrats, i no hi ha cap inconvenient en l'aprovació del pla parcial de millora del sector Torre Bellver d'Orpesa.
  
Quart. La Comissió Territorial d'Urbanisme de Castelló, en la sessió de 10 de desembre de 2002, va acordar aprovar definitivament les modificacions 2 a 4 del pla parcial de millora Torre Bellver d'Orpesa, i informar favorablement sobre la modificació número 1 del pla parcial Torre Bellver d'Orpesa, i elevar respecte d'esta proposta d'aprovació definitiva al conseller d'Obres Públiques, Urbanisme i Transports.
  
Cinqué. Amb data 24 de gener de 2003, el conseller d'Obres Públiques, Urbanisme i Transports, d'acord amb el que establix l'article 55.4 de la Llei Reguladora de l'Activitat Urbanística, va emetre informe favorable sobre l'alteració de les zones verdes afectades per la modificació número 1 del pla parcial de millora Torre Bellver d'Orpesa.
  
Fonaments de dret
  
Primer. La tramitació de la modificació ha sigut correcta, de conformitat amb el que establixen els articles 38 i següents, en relació amb l'article 55 de la Llei 6/1994, de 15 de novembre, Reguladora de l'Activitat Urbanística (en avant LRAU).
  
Segon. La documentació és suficient, als efectes del compliment del que establix l'article 27 de la LRAU.
  
Tercer. La modificació del pla parcial Torre Bellver es compon al seu torn per quatre modificacions en què bàsicament es redistribuïxen les distintes zones del pla parcial de manera que existisca una major integració entre les zones privades i les públiques, així com la redistribució d'edificabilitats entre les zones, canviant, finalment, la ubicació de la zona dotacional E.S.4. De totes estes només la modificació número 1 se sotmet a aprovació del conseller d'Obres Publiques Urbanisme i Transports.
  
- Modificació número 1: redistribució de les distintes zones del pla parcial amb ajustament de superfícies.
  
Esta modificació afecta les zones verdes i en l'actualitat hi ha dos grans zones la Z.V 1 i la Z.V.2, situades al nord-oest i nord-est del pla parcial, respectivament. Les dos es troben concentrades i queden diferenciades de les zones residencials i no són favorables per a l'ús i gaudi dels veïns pel fet que dins d'elles es perd la visibilitat i s'afavorix l'augment de la inseguretat.
  
Amb la modificació es proposa distribuir més uniformement les zones verdes en tot l'entorn de la urbanització de manera que estes es projecten com a zones paral·leles als vials que configuren passejos per a vianants i que s'intercalen entre les zones residencials i els vials. D'esta manera servixen com a barrera òptica i acústica entre els vials i les zones residencials o entre les distintes zones residencials de manera que augmenta la privacitat d'estes i es distribuïx més equitativament la densitat de tota la urbanització.
  
El quadre resum de superfícies d'estes zones verdes és el següent:
  
Zona verda Actual Proposat
  
Z.V.1.m² 28.898 29.007
  
Z.V.2m² 14.713 7.318
  
 4.994
  
 2.292
  
Total m² 43.611 43.611
  
Esta modificació implica una variació en les zones residencials que es limita a adaptar-les a la superfície de terreny restant i es prolonga, igualment, el vial denominat número 6 per a accedir a la zona residencial R.12.
  
El quadre comparatiu de les superfícies que varien queda de la següent manera:
  
Superfícies m² Actual Proposat
  
Residencial 235.163,39 322.090,10
  
Hotelera 56.728 56.651
  
Dotacional 17.402 17.430
  
Vials rodats 46.053 46.727
  
Total 355.346,13 164.989,10
  
La modificació número 1 afecta la ubicació de les zones verdes, de manera que estes es redistribuïxen dins del pla parcial, sense reduir-ne en cap moment les superfícies ni les condicions que estes han de complir, i corresponen a elements de la xàrcia secundària.
  
Quart. Atés que el present expedient comporta una diferent qualificació o ús urbanístic de les zones verdes o espais lliures anteriorment previstos, de conformitat amb el que disposa l'article 55.4 de la LRAU, amb data 24 de gener de 2003, s'emet informe favorable del conseller d'Obres Públiques Urbanisme i Transports, d'acord amb el que establix la disposició transitòria novena de la LRAU, sense que siga preceptiu, per a este cas concret, la intervenció del Consell Jurídic Consultiu, atés l'objecte específic de la modificació plantejada, per la qual cosa ha de concloure's que esta satisfà plenament els criteris de racionalitat.
  
Cinqué. Per tot el que s'ha exposat, les determinacions contingudes en el present expedient es poden considerar correctes, des del punt de vista de les exigències de política urbanística i territorial de la Generalitat Valenciana, d'acord amb el que indica l'article 40 de la LRAU, ateses les consideracions realitzades.
  
Sisé. El conseller d'Obres Públiques, Urbanisme i Transports és competent per a l'aprovació definitiva del present expedient, en virtut del que disposa l'article 39 de la LRAU en relació amb l'article 6.D) del Reglament dels Òrgans Urbanístics de la Generalitat Valenciana, aprovat per Decret 77/1996, de 16 d'abril, del Govern Valencià.
  
Vistos els preceptes legals citats i la resta de general i pertinent aplicació, i de conformitat amb l'Acord de la Comissió Territorial d'Urbanisme de Castelló, resolc:
  
Aprovar definitivament la modificació número 1 del pla parcial de millora Torre Bellver d'Orpesa (Castelló).
  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des del dia següent de la notificació o publicació d'esta, de conformitat amb el que establixen els articles 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998.
  
Tot això, sense perjuí que es puga interposar qualsevol altre recurs que estime oportú.
  
València, 27 de gener de 2003.- El conseller d'Obres Públiques, Urbanisme i Transports: José Ramón García Antón.